สอบถามหน่อยค่ะ ตอนแรกลูกโดนหมากัดเลยพาไปฉีดวัคซีน ฉีดจนครบเข็มสุดท้ายเรียบร้อย แล้ววันถัดมาโดนหมาตัวเดิมข่วนอีก แบบนี้จะต้องไปฉีดซ้ำไหมคะ
สวัสดีค่ะ หากฉีดวัคซีนป้องกันพิษสุนัขบ้าครบคอร์สไปเพียง 1 วัน แล้ววันถัดมา โดนสุนัขข่วนอีก ก็ไม่จำเป็นต้องไปฉีดวัคซีนเพิ่มอีกแต่อย่างใดค่ะ เพราะวัคซีนที่ได้ฉีดครบไป ก็จะช่วยป้องกันการเกิดโรคพิษสุนัขบ้าในการโดนข่วนครั้งใหม่นี้ได้ค่ะสำหรับบาดแผลที่โดนข่วนใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ